b'\n_START_ARTICLE_\nSt\xc3\xa9phane Porato\n_START_SECTION_\nUra\n_START_PARAGRAPH_\nPorato aloitti jalkapalloilun is\xc3\xa4ns\xc3\xa4 kehotuksesta kuusi vuotiaana RC Parisin junioreissa liberona. Maalivahdiksi h\xc3\xa4n p\xc3\xa4\xc3\xa4tyi er\xc3\xa4\xc3\xa4n turnauksen my\xc3\xb6t\xc3\xa4, jossa heid\xc3\xa4n varsinainen maalivahti loukkaantui ja nuori Porato asettui maalille. Pelastettuaan joukkueensa tappiolta h\xc3\xa4n halusi pelata vain maalivahtina. RC Parisin juniorivalmentaja Denis Troch huomasi my\xc3\xb6s nuoren pojan kyvyt, joka teki poikkeuksellisen ty\xc3\xb6n korvatessaan heid\xc3\xa4n ykk\xc3\xb6smaalivahtiaan. Vuosien kuluessa ep\xc3\xa4ilyt alkoivat kasvaa Poratoa kohtaan, joka pysyi varsin pienikokoisena, kun muut h\xc3\xa4nen ik\xc3\xa4isens\xc3\xa4 joukkuekaverit kasvoivat normaaliin tapaan. T\xc3\xa4m\xc3\xa4n seurauksena Porato ei en\xc3\xa4\xc3\xa4 p\xc3\xa4\xc3\xa4ssyt joukkueensa kanssa harjoittelemaan, jonka my\xc3\xb6t\xc3\xa4 h\xc3\xa4n j\xc3\xa4tti seuran 16-vuotiaana.\n_START_SECTION_\nToulon\n_START_PARAGRAPH_\nVanhempiensa avustuksella Porato l\xc3\xa4hetti hakemuksia useille p\xc3\xa4\xc3\xa4sarjan seuroille, joista ainoastaan Sporting Toulon Var vastasi nuoren maalivahdin hakemukseen. H\xc3\xa4n sai joukkueelta kolmen p\xc3\xa4iv\xc3\xa4n testin, jonka aikana Toulonin valmentaja Patrick Stora\xc3\xaf vakuuttui vain 183 senttimetri\xc3\xa4 pitk\xc3\xa4n maalivahdin kyvyist\xc3\xa4. Porato vietti aikansa uudessa seurassa kakkosmaalivahtina ja p\xc3\xa4\xc3\xa4si pelaamaan ensi kerran Toulonin paidassa 21. helmikuuta 1993 Caenissa, kun h\xc3\xa4n tuli vaihdosta kent\xc3\xa4lle loukkaantuneen Luc Borellin tilalle. Ottelu p\xc3\xa4\xc3\xa4ttyi 2-1 tappioon, mutta huolimatta siit\xc3\xa4 ranskalaislehti laittoi huomiolle nuoren maalivahdin taidot uutisissaan. Kauden p\xc3\xa4\xc3\xa4tteeksi joukkue putosi sarjatasoa alemmaksi Ligue 2:seen taloudellisten vaikeuksien vuoksi. Porato ehti pelata tuona aikana vain kaksi ottelua, jonka j\xc3\xa4lkeen tuolloin Monacon valmentajana toiminut Arsene Wenger kiinnostui nuoresta maalivahdista.\n_START_SECTION_\nBarthezin varjossa\n_START_PARAGRAPH_\nMonacoon Porato siirtyi ollessaan l\xc3\xa4hes 20-vuotias, jossa pelasi useita huippupelaajia, kuten Franck Dumas, Youri Djorkaeff ja Enzo Scifo. H\xc3\xa4n p\xc3\xa4\xc3\xa4si pelaamaan uudessa seurassaan ensimm\xc3\xa4iset ottelunsa kaudella 1994\xe2\x80\x931995, jonka j\xc3\xa4lkeen Monaco hankki riveihins\xc3\xa4 nuoren maalivahtilupauksen Fabien Barthezin Marseillesta. Barthez piti selke\xc3\xa4sti ykk\xc3\xb6smaalivahdin roolia yll\xc3\xa4\xc3\xa4n ja Porato joutui tyytym\xc3\xa4\xc3\xa4n varamaalivahdin rooliin. Huolimatta siit\xc3\xa4 h\xc3\xa4n pysyi seurassa viel\xc3\xa4 kahden kauden ajan ennen kuin sai tarpeekseen ja vaihtoi seuraa ironisesti Marseilleen, josta Barthez tuli Monacoon. Viiden vietetyn kauden aikana Porato pelasi yhteens\xc3\xa4 19 ottelua Ligue 1:ss\xc3\xa4 ja oli voittamassa joukkueen kanssa Ranskan p\xc3\xa4\xc3\xa4sarjan mestaruutta vuonna 1997.\n_START_SECTION_\nMarseille\n_START_PARAGRAPH_\nJ\xc3\xa4tetty\xc3\xa4\xc3\xa4n Monacon v\xc3\xa4h\xc3\xa4isen peliajan vuoksi h\xc3\xa4n sai tarjouksen Marseillelta vuonna 1998. Joukkueen valmentaja Roland Courbis tunsi Poraton Toulonissa vietetyst\xc3\xa4 ajasta l\xc3\xa4htien ja lupasi h\xc3\xa4nelle todellisen kamppailun ykk\xc3\xb6smaalivahdin roolista Andreas K\xc3\xb6pken kanssa. T\xc3\xa4t\xc3\xa4 tilaisuutta Porato ei eip\xc3\xa4illyt hetke\xc3\xa4k\xc3\xa4\xc3\xa4n k\xc3\xa4ytt\xc3\xa4\xc3\xa4 hyv\xc3\xa4ksi ja pian voitti itselleen joukkueen ykk\xc3\xb6smaalivahdin roolin. Ensimm\xc3\xa4inen kausi meni varsin hyvin joukkueen kannalta Ranskan p\xc3\xa4\xc3\xa4sarjassa Ligue 1:ss\xc3\xa4 ja Porato oli muun muassa pelaamassa UEFA Cupin finaalissa Parmaa vastaan, jolle Marseille lopulta h\xc3\xa4visi maalein 3-0._NEWLINE_Hyv\xc3\xa4n kauden p\xc3\xa4\xc3\xa4tteeksi Marseillessa antoi Poratolle mahdollisuuden pelata ensimm\xc3\xa4ist\xc3\xa4 kertaa Ranskan jalkapallomaajoukkueessa 13. marraskuuta 1999 Kroatiaa vastaan. Ottelu j\xc3\xa4i my\xc3\xb6s h\xc3\xa4nen ainoaksi maajoukkue otteluksi.\n_START_SECTION_\nPaluu Monacoon\n_START_PARAGRAPH_\nHeikon Marseille kauden j\xc3\xa4lkeen Porato siirtyi takaisin Monacoon, kun joukkueen ykk\xc3\xb6smaalivahtina pitk\xc3\xa4\xc3\xa4n toiminut Barthez siirtyi Englantiin Manchester Unitediin vuonna 2000. Viime kaudella 1999\xe2\x80\x932000 Ligue 1:n mestaruuden voittanut joukkue koki tulevalle kaudelle suuria muutoksia ja Poratolla oli suuri teht\xc3\xa4v\xc3\xa4 korvata Barthez. Claude Puelin valmentama joukkue aloitti kauden heikosti muutoksista huolimatta, kun taas Poraton pelit vain paranivat kauden edetess\xc3\xa4 loppuaan. Kauden p\xc3\xa4\xc3\xa4tteeksi Monaco j\xc3\xa4i sijalle 11 Poraton pelatessa 25 ottelua. Seuraava kausi 2001\xe2\x80\x932002 tiesi huonoja uutisia Poratolle, kun uudeksi valmentajaksi tullut Didier Deschamps osti joukkueeseen uuden maalivahdin Piacenzasta Flavio Roman. T\xc3\xa4m\xc3\xa4n seurauksena h\xc3\xa4n joutui vaihtopenkille. Aikeissaan vaihtaa seuraa kesken kauden Roma loukkaantui kesken kauden, jonka my\xc3\xb6t\xc3\xa4 Porato sai j\xc3\xa4lleen tilaisuutensa pelata maalissa 12 ottelun verran. Monacon kannalta kausi meni edelliseen verrattuna viel\xc3\xa4 heikommin joukkueen sijoittuessa sarjataulukossa vasta sijalle 15._NEWLINE_Monacon ollessa kriisiss\xc3\xa4 ja sekasorrossa Porato lainattiin kaudeksi 2002\xe2\x80\x932003 ligue 2:ssa pelanneeseen US Cr\xc3\xa9teileen, jossa h\xc3\xa4n odotetusti otti ykk\xc3\xb6smaalivahdin roolin. Palattuaan takaisin lainasopimuksen p\xc3\xa4\xc3\xa4tytty\xc3\xa4 Monacoon Roma oli edelleen joukkueen ykk\xc3\xb6smaalivahti ja Porato ei pelannut kauden aikana yht\xc3\xa4\xc3\xa4n ottelua ligue 1:ss\xc3\xa4. Sen sijaan h\xc3\xa4n piti pelikuntoa yll\xc3\xa4\xc3\xa4n joukkueen reservijoukkueessa 11 ottelun verran.\n_START_SECTION_\nSiirto Espanjaan\n_START_PARAGRAPH_\nVietetty\xc3\xa4\xc3\xa4n kaksi kautta keskitasoisessa AC Ajacciossa Porato j\xc3\xa4i vapaaksi agentiksi, jonka my\xc3\xb6t\xc3\xa4 englantilaisseura Chelsea oli kiinnostunut palkkaamaan kokeneen maalivahdin loukkaantuneen Petr \xc4\x8cechin tilalle. H\xc3\xa4n kuitenkin kielt\xc3\xa4yty tarjouksesta ja siirtyi sit\xc3\xa4 vastoin kesken loppukauden 2006 Segunda Divisi\xc3\xb3nissa pelanneeseen espanjalaiseen Deportivo Alav\xc3\xa9siin, kun joukkueen molemmat maalivahdit Roberto Bonano ja Nicolas Ardouin loukkaantuivat yht\xc3\xa4aikaa. Porato pelasi varsin hyvin 22 ottelussa, jossa h\xc3\xa4n p\xc3\xa4\xc3\xa4sti 33 maalia keskim\xc3\xa4\xc3\xa4rin 1.5 maalia ottelua kohden. H\xc3\xa4n kuitenkin loukkasi sormensa kauden lopussa ja joutui t\xc3\xa4m\xc3\xa4n vuoksi j\xc3\xa4tt\xc3\xa4m\xc3\xa4\xc3\xa4n pelit kauden osalta._NEWLINE_Vietetty\xc3\xa4\xc3\xa4n joukkueessa seitsem\xc3\xa4n kuukautta Porato p\xc3\xa4\xc3\xa4tti pysy\xc3\xa4 Espanjassa hyvien kokemuksiensa my\xc3\xb6t\xc3\xa4 ja siirtyi samalla kaudella paremmin sarjataulukossa sijoittuneeseen Xereziin kes\xc3\xa4ll\xc3\xa4 2007. Ensimm\xc3\xa4inen kausi ei mennyt odotetulla tavalla, kun joukkue j\xc3\xa4i sijalle 15. Porato my\xc3\xb6s lopetti uransa Xereziss\xc3\xa4.'